PACE ทรุดหนัก! ปี 58 ขาดทุนเพิ่มกว่า 1.7 พันลบ.
PACE ทรุดหนัก! ปี 58 ขาดทุนเพิ่มกว่า 1.7 พันลบ.หรือขาดทุนเพิ่มขึ้น 368% เทียบกับช่วงเดียวกันของปีก่อนที่ขาดทุนสุทธิ 381.06 ลบ.โดยผลการดำเนินงานที่ขาดทุนเพิ่มขึ้น เนื่องจากมีค่าใช้จ่ายในการขายและบริหารเพิ่มขึ้นจากการดำเนินธุรกิจอาหารและเครื่องดื่ม “ดีน แอนด์ เดลูก้า” รวมถึงมีค่าใช้จ่ายต้นทุนทางการเงินเพิ่มขึ้น
29 ก.พ. 2559

บริษัท เพซ ดีเวลลอปเมนท์ คอร์ปอเรชั่น จำกัด (มหาชน) หรือ PACE รายงานผลการดำเนินงานประจำปี 2558 สิ้นสุดวันที่ 31 ธ.ค.58 (รวมบริษัทย่อย) ขาดทุนสุทธิ  1.79 พันล้านบาท หรือขาดทุนสุทธิ 0.631 บาทต่อหุ้น หรือขาดทุนเพิ่มขึ้น 368% เทียบกับช่วงเดียวกันของปีก่อนที่ขาดทุนสุทธิ 381.06 ล้านบาท หรือมีกำไรสุทธิ 0.185 บาทต่อหุ้น
โดยผลการดำเนินงานที่ขาดทุนเพิ่มขึ้น เนื่องจากมีค่าใช้จ่ายในการขายและบริหารเพิ่มขึ้นจากการดำเนินธุรกิจอาหารและเครื่องดื่ม “ดีน แอนด์ เดลูก้า” รวมถึงมีค่าใช้จ่ายต้นทุนทางการเงินเพิ่มขึ้น สาเหตุหลักมาจากเงินกู้ยืมที่เพิ่มขึ้น ประกอบด้วย หุ้นกู้ ตั๋วแลกเงินระยะสั้น รวมถึงเงินกู้ยืมจากสถาบันการเงินเพื่อซื้อกิจการทั้งหมดของ ดีน แอนด์ เดลูก้าเมื่อเดือนธันวาคม 2557 ที่ผ่านมา และเงินกู้ค่าซื้อที่ดินโครงการนิมิต หลังสวน
ดังนั้นจึงทำให้บริษัทฯ มีผลขาดทุนสุทธิสำหรับปีเท่ากับ 1,868.6 ล้านบาท คิดเป็นอัตราขาดทุนสุทธิ ร้อยละ 53.2 ของรายได้รวม หรือขาดทุนเพิ่มขึ้นร้อยละ 208.0 เมื่อเปรียบเทียบกับปี 2557 ซึ่งผลขาดทุนสุทธิดังกล่าว เป็นการแบ่งปันผลขาดทุนสุทธิสำหรับส่วนที่เป็นของบริษัทใหญ่จำนวน 1,785.0 ล้านบาท ขาดทุนของส่วนได้เสียที่ไม่มีอำนาจควบคุมจำนวน 45.9 ล้านบาท และส่วนที่เป็นของผู้ถือหุ้นเดิมในบริษัทย่อยจำนวน 37.6 ล้านบาท